Kun tuli ilta, opetuslapset menivät alas rantaan, -
nousivat veneeseen ja lähtivät kohti Kapernaumia, toiselle puolen järveä.
Oli jo pimeä, eikä Jeesus vielä ollut palannut heidän luokseen.
Tuuli puhalsi ankarasti, ja järvellä kävivät vaahtopäiset aallot.
Kun he olivat soutaneet kahdenkymmenenviiden -
tai kolmenkymmenen stadionmitan verran, he näkivät Jeesuksen -
kävelevän järven aalloilla ja lähestyvän venettä. He pelästyivät.
Mutta Jeesus sanoi: "Minä tässä olen, älkää pelätkö."
He aikoivat ottaa hänet veneeseen, -
mutta samassa vene jo tuli siihen rantaan, jonne he olivat menossa.
Seuraavana päivänä väkijoukko oli yhä toisella puolen järveä.
Ihmiset olivat nähneet, että siellä oli ollut yksi ainoa vene ja -
että Jeesus ei ollut noussut siihen yhdessä opetuslasten kanssa -
vaan nämä olivat lähteneet ilman häntä.
Tiberiaasta tuli kuitenkin veneitä lähelle sitä paikkaa, -
missä Herra oli kiittänyt Jumalaa ja ruokkinut kansan.
Nähtyään nyt, ettei Jeesus ollut siellä eivätkä hänen opetuslapsensakaan, -
ihmiset nousivat veneisiin ja lähtivät Kapernaumiin etsimään Jeesusta.
He löysivät Jeesuksen järven toiselta puolelta ja kysyivät häneltä: -
"Rabbi, milloin sinä olet tullut tänne?" Jeesus vastasi: "Totisesti, totisesti: -
ette te minua sen tähden etsi, että olette nähneet tunnustekoja, -
vaan siksi, että saitte leipää ja söitte itsenne kylläisiksi.
Älkää tavoitelko katoavaa ruokaa, vaan katoamatonta, sitä, -
joka antaa ikuisen elämän. Sitä teille antaa Ihmisen Poika, sillä Isä, -
Jumala itse, on merkinnyt hänet sinetillään."